Suomen ajoneuvojen romutuspalkkio

Suomen ajoneuvojen romutuspalkkio on käytäntö, jossa vanhan auton omistaja saa valtion maksaman tuen (valtionavustuksen) uuden auton hankkimiseen kun romuttaa vanhan suurempipäästöisen auton. Tuen tavoitteena on uusien autojen kaupan vauhdittaminen ja liikenteen ympäristötavoitteiden edistäminen.

Hallituksen esityksen oli tarkoitus sisältää mahdollisuus sähköpyörän tai joukkoliikennelipun hankkimiseen ympäristösyistä, mutta sähköpyörien rekisteröintivelvoitteen puuttumisesta johtuen niiden hallussapitoa vuoden ajan on haastavaa valvoa.

Vuoden 2026–2027 tuen myöntämisen edellytyksenä on, että hankittava henkilöauton hiilidioksidipäästöt ovat enintään 140 grammaa kilometriltä tai että auto on nollapäästöinen ja sen käyttövoimana on kokonaan sähkö tai vety. Tuen myöntävänä valtionapuviranomaisena toimii Liikenne- ja viestintävirasto. Vuodesta 2015 vuoteen 2026 mennessä valtio on tukenut autojen romutuksia yhteensä 44 miljoonalla eurolla. Traficomin tilaston mukaan ensirekisteröityjen henkilöautojen hiilidioksidipäästöt ovat alittaneet rajan jo vuonna 2019 ja vuosina 2023–2024 tippuneet hieman alle 70 grammaan kilometriltä ilman, että romutuspalkkiota on ollut käytössä.

 Kritiikki 
Yhdysvalloissa tehtyn tutkimuksen mukaan romutuspalkkio aikaistaisi uuden auton hankintaa vain muutamalla eikä siten olisi tehokasta käyttöä rahalle pitkällä tähtäimellä. Tuki voisi myös vääristää automarkkinaa ihmisten odottaessa valtion julkaisevan erilaisia tukimekanismeja. Tuen kohdentuminen päästöjen vähentämiseksi on kyseenalaista koska tilastojen mukaan romutuskunnossa olevilla autoilla ajokilometrit ovat keskimääräistä pienemmät.

 Vähäpäästöisyys 
Tukea on kritisoitu ja sen vaikuttavuutta on epäilty koska 140 g/km hiilidioksidipäästöt alittuvat joka tapauksessa suuressa osassa uusia autoja, jolloin tuki ei ohjaa vähäpäästöisten autojen hankintaan. Vähäisestä vaikuttavuudesta muistuttavat  ympäristöministeriö, Suomen ympäristökeskus ja Suomen luonnonsuojeluliitto. Käytännössä kaikki autonvalmistajat Euroopassa alittavat jo rajan ja tavalliset polttomoottoriautot ovat jo kymmenen vuoden ajan pääseet rajan alle, joten kannustinvaikutus jää heikoksi. Traficomin mukaan Suomessa kaikkien liikennekäytössä olevien henkilöautojen keskimääräiset hiilidioksidipäästöt ovat tippuneet alle 140 g/km rajan alle vuonna 2023.

Muualla lainsäädännössä vähäpäästöisyydeksi on määritelty 50 grammaa hiilidioksidia kilometriltä. ELY-keskuksen määrittelemä vähäpäästöisyyden raja taas on 80 g/km.

2015
Loppuvuonna 2015 toteutettiin kokeilu, jonka aikana kuluttaja sai 1 500 euron alennuksen uudesta autosta, jos romutti yli 10 vuotta vanhan auton ja osti tilalle uuden auton, jonka CO2-päästöt ovat enintään 120 g/km tai jonka käyttövoima on ympäristöystävällinen.

Kampanjan tarkoituksena oli päästöjen vähentäminen ja liikenneturvallisuuden sekä virallisiin kierrätyspisteisiin vietävien vanhojen autojen määrän lisääminen.Hallitus esittää romutuspalkkiokokeilua Tiedote 20.11.2014, Liikenne- ja viestintäministeriö Kokeilun rahoittivat valtio ja autoala yhdessä. Valtion osuus romutettavaa autoa kohden oli 1 000 euroa, ja autoala osallistui vapaaehtoisella 500 euron korvauksella. Etukäteen arvioitiin, että palkkion lunastaisi 3 000 autoilijaaAutoista aletaan maksaa 1 500 euron romutus­palkkio . HS 15.12.2014. ja valtio varasi kokeiluun 3 miljoonaa euroa, mutta määrärahaa annettiin myöhemmin 5 miljoonaa euroa lisää. Lopulta uusittiin 8 000 autoa.

2018
Koska edellinen kampanja toimi hyvin, romutuspalkkio otettiin jälleen käyttöön vuonna 2018 tammikuun alusta elokuun loppuun.Romutuspalkkio ja sähköautojen hankintatuki tulevat voimaan Yle, 2018 Tukea käytettiin 6677 uuden auton hankintaan ja 90% varatusta 8 miljoonan euron budjetista. Autojen romutuksia tehtiin 80 000 vuonna 2018.

2020
Romutuspalkkio otettiin uudelleen käyttöön joulukuussa 2020. Tällöin kampanjaan yhdistettiin uusilla energiamuodoilla kulkevien autojen tuki: vaihtoehtoisilla energiamuodoilla liikkuvien autojen ostoon voi hyödyntää 2 000 euron romutuspalkkiota, kun taas perinteisen bensiini- tai dieselauton ostamiseen saa vain 1 000 euron palkkion. Pienemmän 1 000 euron romutuspalkkion saa sellaisen uuden bensiini- tai dieselauton hankintaan, jonka co2-päästöt ovat enintään 120 g/km. Romutettavan auton pitää olla vähintään kymmenen vuoden ikäinen ja se pitää viedä romutettavaksi ennen vuoden 2021 loppua. Uusi ostettava auto pitää tilata samassa määräajassa.Romutuspalkkiokampanja alkaa huomenna: Uuden auton hankintaan voi saada jopa 4500 euron ostotuen! Iltalehti 30.11.2020. Viitattu 1.12.2020.

Valtio budjetoi tukea 8 miljoonaa euroa.

 2026–2027 
Eduskunta hyväksyi tuen vuosille 2026–2027. Tuen suuruus on 2 500 euroa, kun sillä hankitaan sähkö- tai vetyauto tai 2 000 euroa enintään 140 g/km hiilidioksidia päästävän auton hankintaan. Tukeen on budjetoitu 20 miljoonaa euroa.

 Romutusikä ja ympäristö 
Suomessa autot romutetaan keskimäärin 21-vuotiaina. Japanin keskiarvo on 13 vuotta, mutta olisi ekologisempaa käyttää autoja pidempään, vaikka uudet autot ovat vähäpäästöisempiä, koska auton valmistus aiheuttaa niin paljon hiilidioksidipäästöjä.

Katso myös
 Suomen Autokierrätys

 Lähteet 

Luokka:Ilmastonmuutos
Luokka:Liikenneturvallisuus
Luokka:Kierrätys
Luokka:Autoilu
Luokka:Suomen tieliikenne
Luokka:Jätehuolto Suomessa